આજે 15મી ઓગસ્ટના દિવસે સુપ્રીમ કોર્ટના પરિસરમાં ધ્વજવંદન કર્યા પછી ઉપસ્થિત જજ, વકીલો તેમજ કોર્ટના સ્ટાફને સંબોધતાં ચીફ જસ્ટિસ દીપક મિશ્રાએ સીનિયર ન્યાયાધીશોને પોતાની અંગત મહત્વાકાંક્ષાઓ વિષે વિચારવાનું છોડીને વ્યાપક પરિપ્રેક્ષ્યમાં વિચારવાની સલાહ આપી હતી. માનનીય ચીફ જસ્ટિસ દીપક મિશ્રાએ વધુમાં જણાવ્યું હતું કે, વ્યવસ્થામાં નક્કર અને મજબૂત સુધારાઓ કરવા માટે તર્કસંગતતા, પરિપક્વતાપૂર્ણ અભિગમ, જવાબદારી અને સ્થિરતા હોવી જરૂરી છે. એ માટે જરૂરી છે પ્રોડક્ટિવ બનવું, કાઉન્ટર પ્રોડક્ટિવ નહિ.